cyanic-selkie/wikianc huggingface dataset:
Johan Christian Schønheyder
Biskop
Som biskop i Nidaros fra 1788 var han på visitasreiser over hele Nord-Norge, i 1790 var han i Vadsø, og han var også i Kautokeino, som den første biskop på lang tid.
Schønheyder kalte Ole Andreas Lindeman til organist i Vår Frue kirke.
Det blir sagt at Schønheyder hadde perfeksjonert seg i elleve språk og talte fem i tillegg til latin. Samisk kan ikke ha vært et av disse, for han er kjent for å ha hatt et anstrengt forhold til samene. Fra sin bispestol i Nidaros arbeidet han for at opplæring for samene skulle foregå på norsk, samisk er «den værste Hindring for Kristendommens Fræmme i folket». I Dansk biografisk Lexikon heter det «Man kan næppe finde en Biskop, der mindre forstod sit Stifts Befolkning end denne ærlige, oprigtige og sandhedskjærlige Mand.»
Etter en religiøs vekkelse utenfor Trondheim i 1799, tok biskop Schønheyder et oppgjør med Hans Nielsen Hauge. Sammen med prost Steenbuch sto han bak fengslingen av Hauge julaften samme år. Deretter ble Hauge sittende i arresten i Trondheim i tre måneder.
Delingen av bispedømmeet ble utsatt til etter hans død.
The Best of Bob Dylan, Vol. 1
The Best of Bob Dylan er et samlealbum gitt ut i Storbritannia, Australia og Canada den 2. juni 1997. Den ble senere utgitt i Europa og Japan; den har aldri blitt utgitt i USA. Den blir oftest ikke sett på som en del av Dylans offisielle diskografi.
Vogt-oppgjøret
Vogt-oppgjøret er en betegnelse som brukes på splittelsene i Norges Kommunistiske Parti på midten av 1960-årene som kulminerte med at et mindretall i partiledelsen, ledet av Hans I. Kleven og Jørgen Vogt la ned vervene sine og opprettet Marxistisk Forum. I motsetning til Furubotn-oppgjøret i 1949 og opprettelsen av Marxist-Leninistisk Front i 1970 førte ikke Vogt-oppgjøret til noen eksklusjoner fra partiet. Flere av de mest markante representantene for opposisjonen markerte seg siden sterkt i NKP, ikke minst Kleven, som var partiformann mellom 1983 og 1987.
Vogt/Kleven-fløyen blir i denne sammenhengen som regel sett på som en høyreopposisjon. Særlig viktig var forholdet til Arbeiderpartiet, der opposisjonen blant annet gikk inn for å trekke valglister til fordel for Arbeiderpartiet. Representanter for opposisjonen hadde også gått inn for å legge motstanden mot NATO og motstanden mot fagforeningenes kollektive medlemskap i Arbeiderpartiet på is. Forholdet til Sosialistisk Folkeparti var også av en viss betydning. Selv om begge fløyer mislikte den nye partidannelsen på venstre fløy var kritikken fra opposisjonen i større grad knyttet opp til behovet for et arbeiderflertall på Stortinget, der NKP var falt ut i 1961.
Et annet moment var forholdet til Sovjetunionen. Da konfliktene mellom Sovjetunionen og Kina tiltok, forsøkte NKP, selv om partiet støttet opp under de sovjetiske synspunktene, å spille en brobyggerrolle. Opposisjonen mente at partiet måtte ta mer utvetydig stilling for Sovjetunionen og gå ut mot den kinesiske politikken. Opposisjonen kritiserte også flertallet i partiledelsen for ikke å delta på flere internasjonale konferanser. Flertallet, på sin side, argumenterte for at NKP måtte løsrive seg mer fra Sovjetunionens grep og utarbeide en norsk strategi for sosialisme.
Den utløsende hendelsen bak splittelsen var da opposisjonen foreslo å bytte ut de fleste av flertallets sekretariatsmedlemmer med representanter for opposisjonen. Dette ble nedstemt. De som nedla vervene ble i 1968 erstattet med nye medlemmer. Norges Kommunistiske Ungdomsforbund ble hardere rammet. Organisasjonen var allerede sterkt svekket. Da ledelsen, som i all hovedsak støttet opposisjonen, mer eller mindre oppga aktiviteten, valgte partiledelsen å ta initiativ til Kommunistisk Ungdom, som noen år senere på ny tok navnet NKU.
Jeff Bennett
Jeffrey Glenn Bennett (født 2. oktober 1962) er en amerikansk stemmeskuespiller født i Houston, Texas. Han har gitt stemme til figurer i animasjonsserier, -filmer og videospill, men har også vært gjest i Våre verste år. Bennett er sannsynligvis best kjent for å ha gitt stemme til «Johnny Bravo» i serien Johnny Bravo fra 1997 til 2004. Jeff Bennett har også gitt stemme til andre figurer i ulike animasjonsserier.
MAC-adresse
MAC-adresse (engelsk: Media Access Control address) er en fysisk adresse for utstyr som kan kobles til et nettverk. Fysisk utstyr som datamaskiner, skrivere, nettverkskort, rutere, switcher, nyere mobiltelefoner, og enheter som kommuniserer ved hjelp av nettverk som Ethernet (IEEE 802.3), Token Ring (IEEE 802.5) eller en annen IEEE 802 nettverksstandard, har en MAC-adresse.
MAC-adressen kalles også Ethernet-adresse, maskinvareadresse, adapter-adresse eller fysisk adresse. Det tilsvarende uttrykket for trådløst nettverksutstyr er BSSID, og er funksjonelt ekvivalent.
MAC-adressen består av seks oktetter og er med andre ord på 48 bit. De tre første oktettene identifiserer produsenten av utstyret, de tre neste er produsentens egen unike identifikasjon av enheten.
På noe utstyr kan man selv tildele en MAC-adresse. En slik adresse skal etter konvensjonen sette den andre minst signifikante biten i den første oktetten (f.eks. 0000 0110).
Enkelte operativsystemer av nyere dato tilbyr også mulighet for MAC addresse randomisering, for økt anonymitet. Det er vanlig praksis å generere IPv6 addresser hvor den minst signifikante delen er basert på MAC addressen. Dette kan være et problem hvis MAC-addressen er unik, siden den vil være synlig for andre på internett.
MAC-adresser brukes til å identifisere nettverksutstyr, og dette kan utnyttes slik at en spesiell MAC-adresse alltid skal tildeles en gitt IP-adresse. MAC-adressen kan også benyttes som identifikator for adgangskontroll til nettverk, slik at kun utstyr med gitte MAC-adresser får tilgang til et nettverk eller en tjeneste.
IHS
IHS har flere betydninger:
MAC-adresse
På link-laget foregår all addressering med fysiske addresser, man må derfor oversette en nettverks-addresse (IP addresse) til en fysisk (MAC addresse). Address Resolution Protocol (ARP) brukes av blant annet nettverks-svitsjer til å oversette mellom kjente IP-adresser til MAC-adresser, mens Reverse Address Resolution Protocol (RARP) gjør det samme bare motsatt vei. Dette er en form for mellomlagring av addresse-informasjon som skal bidra til raskere addresse-oppslag.
Josef Schneider
Josef Schneider (født 5. februar 1906 i Nürnberg i Tyskland, død 18. januar 1998) var katolsk erkebiskop av Bamberg i Vest-Tyskland fra 1955 til 1976. Han ble bispeviet av kardinal Joseph Wendel, erkebiskop av München.
Da han døde i en alder av 91 år var han den eldste katolske biskop i Tyskland, både i alder og i år som biskop.
Freddy Milton
Han har også vært besøkende på Raptus tegneseriefestival i Bergen.
Pickwick Landing-demningen
Pickwick Landing-demningen er en demning med vannkraftverk beliggende i Hardin County, delstaten Tennessee i USA. Det regulerer Tennessee River, og skaper Pickwicksjøen (Pickwick Lake) på 174 km². Dette reservoaret strekker seg opp til neste demning oppe i elva – Wilson-demningen.
Kraftverket har en installert produksjonskapasitet på 240 MW, fordelt på seks turbiner. Demningen er 2 352 m lang og 34 m høy. Operatør er Tennessee Valley Authority. Utbyggingen skjedde fra 1935 til 1938.
Gustavo Testa
Gustavo Testa (født 28. juli 1886 i Boltiere i provinsen Bergamo i Italia, død 28. februar 1969 i Roma) var en av den katolske kirkes kardinaler, og tilknyttet det pavelige diplomati og Den romerske kurie.
Han var tilknyttet Pavestolens diplomatiske stasjoner i Østerrike, i Ruhr og Saar 1923–1924, Peru, Bayern og Italia. Han var apostolisk delegat i Egypt, Arabia, Eritrea, Abessinia og Palestina 1934–1948, apostolisk delegat i Jerusalem, Transjordan, Palestina og Kypros 1948–1953, og nuntius i Sveits 1953–1959.
Han ble kreert til kardinal i 1959 av pave Johannes XXIII, med San Girolamo dei Croati som tittelkirke.
Han deltok ved konklavet 1963 som valgte pave Paul VI, og var også med under Annet Vatikankonsil 1962–1965.
Episkopalgenealogi
Hans episkopalgenealogi er:
Gregor av Nyssa
Gregor av Nyssa (gresk: Άγιος Γρηγόριος Νύσσης; latin: Gregorius Nyssenus; arabisk: غريغوريوس النيصي) (født ca 335/340; død etter 394) var en kristen biskop og helgen. Han ble født inn i en svært religiøs familie, der både hans farmor, Macrina den eldre, far, Basilios den eldre, mor, Emmelia, storesøster, Macrina den yngre, lillebror, Peter av Sebasteia og ikke minst storebroren Basilios den store regnes som helgener. I tillegg regnes søsteren hans, Theosebia, som salig av Den ortodokse kirke.
Liv
Gregors far døde da han var ung, så han ble oppdratt av sin søster og storebror. De fikk gitt han en god utdanning i Athen, og han ble lærer i retorikk og giftet seg med Theosebeia. Etter overtalelse av Gregor av Nazianz og problemer med jobben som retorikklærer, ble Gregor ordinert av sin bror Basileios rundt 362. Når han ble munk er uklart, og det er også usikkert hva som skjedde med Theosebeia, om hun døde eller ble nonne.
I 381 på konsilet i Konstantinopel, ble Gregor hyllet som «rettroenhetens søyle», og han hadde mye av æren for den trinitariske formelen som ble formulert der. Da han døde i 395 var han en høyt respektert mann.
Ettermæle
Gregor ble av et senere konsil kalt for «fedrenes far», et utsagn som i stor grad sier hvor stor respekt han nyter i kirken. I løpet av århundrene etter hans død, sank statusen han hadde, men han kom på nytt i fokus på 1900-tallet på grunn av teologer som blant andre Hans Urs von Balthasar.
Han er en av tre teologer som regnes som de kappadokiske fedre, sammen med sin bror Basilios den store og Gregor av Nazianz.
Noe av det han skrev er bevart, og av dette er det viktigste «Om sjelen og oppstandelsen», som er formet som en dialog med søsteren Macrina, og «Stor kateketisk bønn», «Moses' liv» og en preken om Salomos Høysang. Han er i dag regnet som en svært viktig teologisk forfatter, som ville forene tro og fornuft.
Watts Bar-demningen
Watts Bar-demningen er en demning med vannkraftverk beliggende i Rhea County, delstaten Tennessee i USA. Det regulerer Tennessee River, og skaper Watts Bar-sjøen (Watts Bar Lake) på 158 km².
Kraftverket har en installert produksjonskapasitet på 167 MW, fordelt på 5 turbiner. Demningen er 900 m lang og 43 m høy. Operatør er Tennessee Valley Authority. Utbyggingen skjedde fra 1939 til 1942.
Kristian Seip
Kristian Seip (født 24. juni 1962) er en norsk matematiker. Han er professor i matematikk ved NTNU.
Han mottok doktorgrad i matematikk fra NTNU i 1988 (veiledet av Henrik Hermann Martens) og mottok året efter ESSO sin forskningspris på 25 000 kroner for grunnforskning i matematikk. Seks år etter ble han professor samme sted. Innvalgt i Det Kongelige Norske Videnskabers Selskab og Det Norske Videnskaps-Akademi er han også.
IHS-monogram
Et IHS-monogram er et monogram og symbol for Jesus Kristus. Det består av bokstavene IHS - alternativt av IHC eller JHS. Disse tre latinske bokstavene er avledet av de første tre bokstavene i den greske formen av navnet Jesus, iota-eta-sigma, eller .
IHS-monogrammet blir til dels kalt et kristogram, men betegnelsen «kristogram» brukes også på monogrammene i de grafiske figurene labarum og IX-monogrammet.
På grunn av likheten mellom gresk eta (Η) og latinsk H har IHS-monogrammet ofte blitt tolket som en forkortelse for de latinske ordene Iesus Hominum Salvator, det vil si «Jesus, menneskenes frelser». Dette er imidlertid en senere og sekundær tolkning.
En annen, dog mer usannsynlig tolkning, er at det står for kallet som keiser Konstantin hørte: In hoc signo (vinces).
På et mindre seriøst plan er monogrammet antagelig opphavet til spøken om at initialen i Jesu mellomnavn er H, som i det amerikanske utropet «Jesus Holy Christ».
Stabekk Janitsjarorkester
Stabekk Janitsjarorkester (SJO) er et janitsjarkorps på Stabekk i Bærum. Korpset teller om lag 45 medlemmer, og deltar i 3.divisjon i NM for janitsjarkorps.
Historie
Korpset ble stiftet høsten 1918 under navnet Stabekk Private Musikkforening, av og for tidligere skolekorpsmusikanter. Som første amatørkorps spilte Stabekk Janitsjarorkester direkte på NRK radio i 1923.
Først mot slutten av 50-tallet åpnet korpset for kvinnelige medlemmer.
Penger er alt
Handling
Hjemmekosen til Marve forstyrres av at Modern tar med hjem en fetter fra Lyngdal. Han skal studere i Oslo og trenger et sted å bo. Tross alle sine gode egenskaper har Marve en dårlig side. Han liker ikke slektninger, særlig ikke dem som vil låne penger av ham.
Nicola Fago
Francesco Nicola Fago (1677–1745) var en italiensk barokkkomponist.
Liv
Fago begynte ved Napolis Conservatorio della Pietà de’Turchini i 1693. Fra 1704 til 1708 var han kapellmester ved Conservatorio Sant’Onofrio, fra 1705 til 1740 ved Conservatorio della Pietà d’Turchini og dessuten ved Tesoro di San Gennaro fra 1709 til 1731. Endelig ved San Giacomo degli Spagnuoli fra 1736.
Nicola Sala, Leonardo Leo og Niccolò Jommelli var noen av Fagos elever.
Last Train Home
Last Train Home kan referere til
Chickamauga-demningen
Kraftverket har en installert produksjonskapasitet på 142 – 159 MW, fordelt på fire turbiner. Demningen er 1 800 m lang og 39 m høy. Nedenfor dammen starter Nickajacksjøen (Nickajack Lake), som skapes av Nickajack-demningen. Operatør er Tennessee Valley Authority. Utbyggingen skjedde fra 1936 til 1940.
Gjuva kraftverk
Gjuva kraftverk er et vannkraftverk i Grøndalen i Hemsedal kommune i Viken fylke.
Kraftverket ble satt i drift i 1957, og utnytter et fall på 410 meter fra Vavatn i elven Gjuva. Kraftverket er sammen med Hemsil I kraftverk, Hemsil II kraftverk og Brekkefoss kraftverk resultatet av Hemsilutbyggingen.
Kraftverket bruker Vavatn som et senkningsmagasin uten demning.
Det er installert en peltonturbin på 10 MW. Normal årsproduksjon er på ca. 37 GWh.
Tilsiget er på 34 millioner m³ og nedslagsfeltet er på 40 km². Magasinkapasiteten er på 34 millioner m³.
Kraftverket forsynes gjennom en tunnel på 1,5 km.
Kraftverket eies og driftes av E-Co Energi
Hylsepreparering
Hylsepreparering er en prosess hvor man gjør klar tomhylser til slik at de kan brukes til å lade nye patroner.
Prosessen gjøres i flere trinn:
Når tomhylsen er ren blir den presset til ønskelig form ved hjelp av spesialverktøy. En ladepresse med korrekte dier er nødvendig. En trenger ulikt verktøy til ulike hylser.
Qantas
Qantas er Australias eldste og største flyselskap. Det er også verdens nest eldste flyselskap, bare KLM er eldre. Selskapskoden er QF (QFA).
Historie
Selskapet ble etablert 16. november 1920 under navnet «Queensland and Nordterritoriet Aerial Services Limited». Selskapet ble imidlertid raskt mer kjent under navnet Qantas. Selskapet var i statlig eie i perioden 1947 og frem til ut på 1990-tallet, da det igjen ble privatisert. I 2004 etablerte Qantas datterselskapet Jetstar, som er et lavprisselskap.
Flåte
Pr. 2. mars 2013 omfattet Qantas flåte følgende fly:
Razika
Razika var et norsk indiepop-band, grunnlagt i 2006 på Møhlenpris i Bergen. Gruppen besto av Marie Amdam, Maria Råkil, Marie Moe og Embla Karidotter.
Musikken er en blanding av både ska og indiepop, men det finnes også en rekke elementer fra indierock, punk og reggae. Razika er sterkt påvirket av de bergensbaserte bandene The Aller Værste, Gjennomslag, Program 81/82 og Alle Tiders Duster. Tekstene er både på engelsk og norsk.
Razika ble signert på Smalltown Supersound høsten 2010, og i mai 2011 kom debutalbumet Program 91, som ble godt mottatt i Norge og utlandet. The New York Times, NME og The Guardian ga albumet rosende omtaler. Bandet har gitt ut fire album og blitt nominert til Spellemannprisen for samtlige: i klassen årets nykommer med Gramo-stipend for Program 91 (2011), i klassen popgruppe for På vei hjem (2013), i klassen indie for Ut til de andre (2015) og i klassen popgruppe for Sånn kjennes verden ut (2018).
I 2019 annonserte Razika at, etter å ha spilt sammen siden de var 15 år gamle, skulle de slutte å spille sammen som band etter den aller siste farvel-konserten på Øyafestivalen sommeren 2019. Den siste konserten hjemme i Bergen ble holdt på Bergenfest i juni samme år.
Rudi Ball
Rudolf Victor Ball (født 27. mars 1910 i Berlin, død september 1975 i Johannesburg i Sør-Afrika) var en tysk ishockeyspiller som deltok i de olympiske leker 1932 i Lake Placid og 1936 i Garmisch-Partenkirchen. Ball vant en olympisk bronsemedalje i ishockey under vinter-OL 1932 i Lake Placid. Han spilte på det tyske laget som kom på tredjeplass, bak Canada og USA, i OL-turneringen. Det var fire lag som deltok og alle lagene møttes to ganger. Tyskland tapte begge kampene til både USA og Canada med slo Polen med 2-1 og 4-1. Den fjerde olympiske turneringen i ishockey var også det sjette verdensmesterskapet i ishockey. Spillerne på Tysklands lag var Rudi Ball, Alfred Heinrich, Erich Herker, Gustav Jaenecke, Werner Korff, Walter Leinweber, Erich Römer, Martin Schröttle, Marquardt Slevogt og Georg Strobl. Ball spilte alle seks kampene og scoret tre mål.
Ball spilte totalt 49 landskamper for Tyskland i perioden 1929 til 1938 og scoret nitten mål.
Bizzy Bone
Bryon Anthony McCane II (født 12. september 1976), bedre kjent som Bizzy Bone, er en amerikansk rapper, medlem i hiphop-gruppen Bone Thugs-n-Harmony.
Xerox
Xerox Corporation er en amerikansk produsent av utstyr til dokumenthåndtering, grunnlagt i Rochester i New York i 1906. Xerox er verdens største leverandør av fotokopimaskiner. Xerox har sitt hovedkontor i Stamford i Connecticut. Xerox Norge har hovedkontor på Lysaker i Oslo.
Bizzy Bone
Andre artistnavn han har brukt er: R.I.P., Lil' Ripsta, B.B. Gambini, Gambino, Bizzy The Kid, The Midwest Cowboy og B.I.Z. Han er mest kjent for sin unike rap-stil og sin lyse stemme. I mars 2009 slapp Bizzy ut albumet Back Whit The Thugs. I juli samme år kom etterfølgeren Back Whit The Thugs 2. Bizzy konverterte til islam i 2006.
Xerox
Historie
I et forsøk på å dominere fremtidens teknologi (og marked) for kontorutstyr grunnla Xerox forskningssenteret Xerox PARC. Xerox PARC ble et av verdens viktigste sentre for forskning på IT og datateknologi, men Xerox har aldri lykkes i å dra nytte av epokegjørende oppfinnelser som Ethernet, laserprinter, Postscript, arbeidsstasjoner, grafisk brukergrensesnitt, m.m.
Bizzy Bone
I 2002 ble Bizzy Bone sparket ut av Bone Thugs-n-Harmony, etter mange (ifølge Layzie Bone) «flaue» øyeblikk. Bizzy Bone gikk blant annet av scenen svært beruset under en konsert i 2002. Han ble sparket ut samme kveld.
Last Train Home (Pat Metheny Group)
«Last Train Home» er en instrumentallåt av Pat Metheny Group fra albumet Still Life (Talking) spilt inn i 1987. Albumet solgte over 500 000 eksemplarer og vant en Grammy. Låten er skrevet av gitarist og frontfigur i gruppen, Pat Metheny.
Bizzy Bone
Han ble i 2008 en del av gruppen igjen.
Albumet Thug Pound, med rapperen Bad Azz, ble utgitt i 2009. Bizzy Bone har jobbet med flere kjente artister som: 2Pac, P. Diddy, 50 Cent, Mr. Capone-E, Jim Jones, DMX, Rick Ross, Mr. Crminal, Bad Azz og mange flere.
Geliqiao-demningen
Geliqiao-demningen er en demning med vannkraftverk i Guizhou-provinsen i det sørlige Kina, anlagt i elva Qingshui He (sideelv til Wujiang). Effekten er ca 300 MW.
Xerox
Produkter og marked
Xerox' primære produkt har alltid vært kopimaskiner. Xerox hadde en rekke patenter som i starten ga firmaet nesten monopol på kopimaskiner. Produsentnavnet xerox ble derfor på engelsk et såkalt degenerert varemerke, det vil si et ord som ble brukt som betegnelse for alle tilsvarende produkter, altså for fotostatkopier og kopiering generelt. Maskinene ble for det meste utleid, noe som ga Xerox faste inntekter og en stor serviceorganisasjon.
Da patentene begynte å utløpe på 1970-tallet og 1980-tallet ble Xerox utsatt for stigende konkurranse fra især japanske selskaper. Xerox forsøkte å utvide sitt marked til å omfatte alt kontorutstyr, men med lite hell. Xerox lanserte for eksempel en serie moderne skrivemaskiner i en periode hvor tekstbehandling fikk overtaket, og de lanserte også en personlig datamaskin basert på 8-bit CP/M, samtidig som IBM var klar med sin mer avanserte PC.
Geliqiao-demningen
Demningen er en betong gravitasjonsdam av typen RCC. Dammen er 124 meter høy og 104 meter lang.
Xerox
Produkter og marked
Da Xerox i samme periode ble presset i konkurransen av japanske selskaper, som hadde lavere produksjonskostnader og høyere kvalitet, opplevede Xerox en periode med krise.
Geliqiao-demningen
I samme elva ligger Dahuashui-demningen.
Xerox
Finansskandale
I perioden 2000–2002 ble det avslørt at Xerox (i stil med andre store virksomheter som Enron, WorldCom og Global Crossing) hadde drevet med kreativ regnskapsføring og dermed oppjustert sitt regnskap. Formålet var å lure aksjemarkedet til å tro at overskuddet var større enn det var i virkeligheten.
Xerox hadde bokført leasing-kontrakter med fullt beløp i året hvor man inngikk den enkelte avtale. Dvs. at man f.eks. bokførte en 4-årig leasing-kontrakt det første året. Xerox er ikke blitt dømt for dette, men har akseptert en bot på 10 millioner dollar uten å erkjenne at de har begått noen feil. Dette var en avtale som firmaet inngikk med SEC.
Struktur og navn
I motsetning til de fleste multinasjonale firmaer er Xerox ikke en global virksomhet. I Asia opptrer Xerox som Fuji Xerox, et fellesforetak med japanske Fujifilm, og i Europa tilsvarende som Rank Xerox, et fellesforetak med engelske Rank Organisation.
IPod shuffle
iPod Shuffle var den minste av Apples iPod-modeller, og hadde ingen skjerm. Man valgte sang enten ved å spille av i tilfeldig rekkefølge eller i rekkefølgen til spillelisten man hadde satt opp på forhånd.
Den første generasjonen iPod Shuffles ble introdusert 11. januar 2005 med slagordet "Life is Random". I motsetning til de andre iPod-modellene (bortsett fra iPod Nano), som alle hadde interne harddisker, hadde iPod shuffle en såkalt flashminnebrikke. Denne var mye lettere enn en harddisk.
Den andre generasjonen iPod Shuffles ble lansert 12. september 2006, og var under halvparten så stor som sin forgjenger. Spilleren hadde nå også fått et innebygget klips, som gjorde at man lettere skulle kunne ha på seg spilleren. På lanseringstidspunktet fantes spilleren bare i sølv.
iPod Shuffle kom etterhvert i flere farger, og modellene kunne etterhvert leveres med opptil 4 GB lagringsplass.
Elma de Vries
Eida Lambertha Marian «Elma» de Vries (født 20. mars 1983 i Haule i Friesland) er en nederlandsk skøyteløper som har spesialisert seg på de lengste distansene, inkludert maraton. Hennes yngre bror er Bob de Vries.
Hun vant bronse i junior-VM i 2000/01 i Groningen bak Frédérique Ankoné og Heike Hartmann. Ett år senere ble hun juniorverdensmester på allround og forfølgelse lag (sammen med Mariska Huisman og Annelies van de Ploeg).
Hun ble tatt ut i Nederlands tropp til Vinter-OL 2010.
101 (tall)
101 (ett hundre og en) er det naturlige tallet som kommer etter 100 og kommer før 102. 101 er et primtall og sammen med 103 danner de et tvillingprimtall, det neste primtallet er 103.
101 er et oddetall.
101 er CI i romertall.
Annet
101 er også:
Nørre Alslev
Nørre Alslev er en stasjonsby med 2,375 innbyggere (2013) på Falster i Danmark, ca. 15 km nord for Nykøbing Falster. Frem til kommunalreformen i 2007 var den administrasjonssenter i tidligere Nørre Alslev kommune. Den hører nå til Guldborgsund kommune i Region Sjælland.
I Nørre Alslev finnes Nørre Alslev kirke som er kjent for sine kalkmalerier.
Estlands grunnlov
Estlands grunnlov ble vedtatt i folkeavstemning 28. juni 1992 og trådte i kraft 3. juli samme år. Den er, med modifikasjoner som gjør Estland til en parlamentarisk republikk, basert på Estlands grunnlov fra 1938. Estlands første grunnlov ble innført i 1920 og erstattet av en ny i 1933 og 1938. Den nåværende grunnloven er således landets fjerde grunnlov. I motsetning til grunnloven av 1938 nedfeller Estlands nåværende grunnlov et parlamentarisk system der presidentmakten i det store og hele er seremoniell og der den utøvende makt ligger hos en regjering utgått av en nasjonalforsamling, Riigikogu, på 101 medlemmer i ett kammer. Grunnloven har et eget kapittel som beskytter grunnleggende sivile og politiske rettigheter.
Struktur
Grunnloven inneholder et preambel og 15 kapitler. Kapittel 1 omfatter grunnleggende prinsipper om landets uavhengighet, suverenitet og folkestyre. Kapittel 2 definerer grunnleggende friheter, borgerrettigheter og -plikter. Kapittel 3 definerer folket. Kapittel 4 omhandler nasjonalforsamlingen, Riigikogu, kapittel 5 presidentmakten og kapittel 6 den utøvende makt, regjeringsmakten. Kapittel 7 omhandler lovgivning, kapittel 8 statsfinanser og budsjett. Kapittel 9 omhandler utenriksrelasjoner og inngåelse av internasjonale traktater. Kapittel 10 omhandler Estlands forsvar. Kapittel 11 tar for seg riksrevisjonen, kapittel 12 justiskansleren og kapittel 13 rettsvesenet. I kapittel 14 reguleres kommunalforvaltningen. Kapittel 15 omhandler grunnlovsendring.
Grunnloven har til sammen 168 paragrafer.
Grunnlovsendring
Estlands grunnlov kan endres etter vedtak i Riigikogu, Estlands nasjonalforsamling. Det kreves tre femdeler flertall for endringsforslaget, som også må bekreftes i folkeavstemning eller med et nytt vedtak i parlamentet i den påfølgende periode, også dette med tre femdeler flertall.
1920-grunnloven
Estlands første grunnlov ble utarbeidet av en grunnlovgivende forsamling. Andre lands forfatninger ble benyttet som forbilder, særlig den tyske forfatningen av 1919, samt grunnlovene i Sveits, Frankrike og USA. Grunnloven ble vedtatt 15. juni 1920. Estland ble i grunnloven erklært som en demokratisk, parlamentarisk republikk, basert på folkesuverenitet. Selv om landet ble erklært som republikk, bestemte grunnloven at det ikke skulle finnes noe eget statsoverhode. Forholdet mellom statsmaktene ble definert slik at nasjonalforsamlingen satt med mest makt. Nasjonalforsamlingen, Riigikogu, fikk et kammer med 100 medlemmer valg for tre år i allmenne valg med universell stemmerett. Grunnloven la videre opp til folkeavstemninger, som også var nødvendig for å endre grunnloven, og tillot velgerinitiativ på grunnlag av 25 000 underskrifter.
Estland fikk i 1920 en liberal grunnlov kjennetegnet av en sterk nasjonalforsamling. Det politiske systemet som utviklet seg på grunnlag av 1920-grunnloven var preget av et stort antall partier, sterk splittelse i nasjonalforsamlingen og hyppige regjeringsskifter.
1933-grunnloven
Estland fikk i 1993 en ny grunnlov som trådet i kraft i januar 1934. Implementeringen av grunnlovens bestemmelser om valg ble aldri noe av, da det 12. mars 1934 ble gjennomført statskupp ledet av Konstantin Päts, leder for overgangsregjeringen, og Johan Laidoner, øverstkommanderende for Estlands væpnede styrker. Kuppet medførte det parlamentariske demokratiets sammenbrudd, et stadig mer autoritært politisk system og ytterligere en ny grunnlov.
1938-grunnloven
Konstantin Päts nedsatte i 1937 en ny grunnlovgivende forsamling, som utarbeidet en forfatning som trådte i kraft 1. januar 1938. Den nye grunnloven nedfelte en sterk direktevalgt president, valgt for en periode på seks år. Presidenten fikk vide fullmakter og dominerte både den lovgivende og utøvende makt. Han utnevnte selv regjeringen. Nasjonalsamlingen fikk to kamre. Underhuset eller Deputertkammeret fikk 80 valgt for fem år i direkte valg. Overhuset eller Statsrådet fikk 40 medlemmer, der ti medlemmer ble oppnevnt av presidenten, seks medlemmer ble utnevnt i kraft av sine embeter og de resterende 24 skulle velges på korporativt grunnlag, av kommunale organer og andre institusjoner. Presidenten fikk rett til å oppløse nasjonalforsamlingen og hadde suspensivt veto over lovvedtak. Når parlamentet ikke var samlet, kunne presidenten styre ved dekret dersom viktige nasjonale interesser tilsa nødvendigheten av det. Presidenten fikk også rett til å skrive ut folkeavstemning. Selv om grunnloven garanterte grunnleggende sivile og politiske rettigheter, ble det lagt begrensninger på ytrings- og forsamlingsfrihet dersom nasjonale sikkerhetsinteresser, offentlig orden og moral tilsa det.
Nickajack-demningen
Nickajack-demningen er en demning med vannkraftverk beliggende i Marion County, delstaten Tennessee i USA. Det regulerer Tennessee River, og skaper Nickajacksjøen (Nickajack Lake) på 43,42 km².
Kraftverket har en installert produksjonskapasitet på 104 MW, fordelt på fem turbiner. Demningen er 1 148 m lang og 25 m høy. Ovenfor reservoaret starter neste reservoar – Chickamaugasjøen (Chicamauga Lake) – som skapes av Chickamauga-demningen. Operatør er Tennessee Valley Authority. Utbyggingen skjedde fra 1964 til 1967.
Al-Kindi
Yaʻqūb ibn Isḥāq al-Kindī (يعقوب بن اسحاق الكندي, latin: Alkindus) (født 801 i Kufa i Irak, død 873 i Bagdad) var en arabisk muslim, matematiker, lege og musiker, kjent som «arabernes filosof».
Al-Kindi regnes som grunnleggeren av islamsk filosofi og for sin tilpasning og introduksjon av gresk filosofi inn i den muslimske verden. Han «hadde gjennom sin interesse for gresk matematikk og geometri oppdaget at disse gamle greske vitenskapene inneholdt en avansert metode for å oppnå sikker kunnskap om verden, og han skapte et nytt filosofisk system som kombinerte de matematiske vitenskapenes metoder med filosofiens store spørsmål.»
Al-Kindi anses som oppfinner av en metode der en analyserer variasjonen i forekomsten av bokstaver i språket. Dette legger grunnlaget for frekvensanalyse inne kryptografi.
TV3+ Norge
TV3+ Norge (tidligere Viasat Plus, Viasat ZTV Norge, Viasat 4 og V4) er en norsk underholdnings- og sportskanal fra Viaplay Group. Kanalen startet sendinger 8. september 2007 i forbindelse med utbyggingen av det digitale bakkenettet og erstattet samtidig musikkanalen Viasat ZTV Norge. TV3+ sender en blanding av humor, action og sport, og kanalen retter seg mot mennesker i alderen 20 til 40 år.
Den 3. september 2008 ble det klart at all fotball som i 15 år hadde blitt sendt på TV3 i fremtiden skulle sendes på daværende Viasat 4.
Viasat 4 har hatt suksess med norskproduserte programmer som Praksisjobben i 2008, Dansken & Fingern i 2011 og Garasjen i 2011-2013. Innkjøpte serier som Dexter, Las Vegas og Entourage, samt det direktesendte kriminalmagasinet Etterlyst ble vist i starten.
Viasat 4 sendte fra kanalens sendestart nyheter, Siste nytt fra P4, tre ganger i døgnet hver ukedag. Senere ble dette redusert til to ganger i døgnet hver ukedag, henholdsvis kl. 17.55 og 19.55, og 29. oktober 2010 la kanalen ned nyhetssendingene. Nyhetene ble levert av NENTs radiokanal P4, og hver nyhetssending varte i fem minutter.
Fra 1. januar 2012 tekster Viasat 4 alle nye norske programmer, slik at også hørselshemmede kan følge med på kanalen. Tekstingen kan følges via Viasat 4s tekst-tv side 444.
Etter endringen av navn fra Viasat4 til V4 1. juni 2020, beholder kanalen samme grafiske profil. 30. august 2022 endret kanalen navn til TV3+ Norge med ny logo, første gang siden 1996 at TV3+ blir brukt i Norge.
Oppslutning
Kanalen hadde en dekningsgrad på 74,8% i 2012.
Kanalen hadde en markedsandel på 2,5 % i første kvartal av 2012.
Programmer
Noen av programmene som sendes eller har blitt sendt på Viasat 4, V4 og TV3+ Norge:
Kristian Horntvedt
Kristian Horntvedt (født 3. mars 1982) er en norsk langrennsløper.
Han ble verdensmester for juniorer på 10 km både i 2001 og 2002. Han debuterte i verdenscupen i langrenn 11. desember 2002, og hans beste individuelle verdenscup-plassering er en 11.-plass i klassisk sprint fra 2002.
Kristian er sønn til Tom Horntvedt som selv var en habil langrennsløper og som var løypesjef under NM på ski 2010 i Stokke.
Fourvière
Fourvière er en bydel i Lyon i Frankrike; den ligger på åsen med samme navn. Bydelen ligger vest for Vieux Lyon som strekker seg langs Saônes høyre bredd sentralt i Lyon. Fourvière er det opprinnelige sted for den romerske bosetting Lugdunum, etablert i 43 f.Kr.
I Fourvièreåsen finnes to romerske amfiteatre og i tillegg den store basilikaen som er byens vartegn.
Fourvère kalles gjerne for Åsen som ber som er en henvisning til de mange kirker som finnes i området. Denne betegnelsen står også i kontrast til tilnavnet på bydelen Croix-Rousse som kalles Åsen som arbeider.
Bydelen trafikkeres av to Furnicular-baner, de eldste i verden som fremdeles drives aktivt.
Fra 1998 er Fourvière oppført på UNESCOs liste over verdens kulturarv, sammen med andre historiske anlegg og bygninger i Lyon.
103 (tall)
103 (ett hundre og tre) er det naturlige tallet som kommer etter 102 og kommer før 104. 103 er et primtall og sammen med 101 danner de et tvillingprimtall, det neste primtallet er 107.
103 er et oddetall.
103 er atomnummeret til lawrencium.
103 er CIII i romertall.
Annet
103 er også:
Bryaxis
Bryaxis (300-tallet f.Kr.) var en billedhugger fra antikkens Hellas. Han antas å være fra Karia, men kan være fra Athen.
Han samarbeidet med Skopas og Leokhares om mausoleet i Halikarnassos. Han er mest kjent for to statuer, en av Apollon ved byen Dafne i nærheten av Antiokia, og en av Serapis i Alexandria. Apollonstatuen var av forgylt tre og marmor og er kjent gjennom mynter. Den hellenistiske gudestatuen av Serapis var mørk blå, laget av sjeldne metaller og edelstener.
John Pinkerton
John Pinkerton (født 17. februar 1758, død 10. mars 1826) var en skotsk antikvar, forfatter, forfalsker, pseudohistoriker og en tidlig talsmann for teorien om den germanske rases overlegenhet.
Bakgrunn
Pinkerton ble født i Edinburgh som den ene av tre sønner av James Pinkerton. Han bodde i nabolaget til Edinburgh i sine første år, men flyttet med familien til Lanark som ligger rett ved. Som ung kom han i kontakt med klassikerne og fikk god kunnskap til disse, blant annet oversatte han i sin ungdom romerske forfattere som Titus Livius. Han studerte ved Universitetet i Edinburgh, og etter endt utdannelse ble han i byen og begynte i lære som jurist. Hans interesser for litterære studier fikk ham etter hvert til å gi opp jussen, og det var i denne tiden han begynte å skrive. Hans Elegi om Craigmittar Castle ble utgitt første gang i 1776. I 1781 flyttet Pinkerton til London hvor hans karriere som skribent utviklet seg.
Britisk nasjonalist
Til tross for sin oppvekst i Skottland var Pinkerton politisk tilhenger av unionen mellom England og Skottland som trådte i kraft i 1707. Pinkerton var enig i den engelske oppfatningen at begge kongedømmene var å betrakte som én nasjon og hadde alltid vært det. At en rekke skotske trekk kom på tvers av denne oppfatningen, gjorde at Pinkerton ønsket å fjerne alle gæliske trekk. For å oppnå dette målet skrev han to bøker, Dissertation on the Origins and Progress of the Scythians or Goths (anslagsvis norsk tittel: Avhandling om opprinnelsen og utviklingen til skyterne eller goterne) (1787) og Enquiry into the History of Scotland preceding the reign of Malcolm III (anslagsvis norsk tittel Undersøkelse i Skottlands historie forut Malcolm IIIs regime) (1789), hvor han utviklet teorien om at pikterne egentlig var en rase som stammet fra oldtidens gotere; og at den vestgermanske utgaven av det skotske språket på lavlandet, ‘lallan’ eller ‘inglis’, egentlig var en ublandet etterkommer av et piktisk-gotisk språk. I tillegg hevdet han at skotter som snakket gælisk, var en degenerert rase av noen som utgir seg for noe de ikke er:
Fantast og forfalsker
For utvikle sine teorier sammenlignet Pinkerton keltisk og germansk filologi. Han ønsket å vise at Skottlands gæliske stedsnavn ikke var gæliske i det hele tatt, og ettersom han ikke hadde større kunnskap om keltisk språk har hans arbeid liten verdi for moderne historikere og isteden virker meningsløs. Eksempelvis fant Pinkerton ut at ‘Aber’ som i ‘Aberdeen’ ikke kommer fra det gæliske ordet for elv (hvilket det faktisk gjør), men fra det germanske ‘über’ (= over). Likeledes var det gæliske ordet ‘Inver’ (tilsvarende ordet Aber) mente han var lånt fra dansk!
Samtidig var han opptatt av å samle eldre angleskotsk litteratur. Denne agendaen var viktig for ham på grunn av den enorme populære «keltomania» som ble skapt over hele Europa etter Ossian-diktene som skotske James MacPherson tilsynelatende hadde oppdaget i de skotske høylandene. Pinkerton sto midt i en politisk og kulturell ‘krig’ om hvordan fortiden skulle oppfattes. Fortiden og historien var ikke noe som lå uforfalsket og så ble oppdaget, men ble skapt eller erobret. Ettersom det var vanskelig å spore ekte angleskotsk litteratur skrev Pinkerton sin egen. Hans angleskotske, eller slik han selv så det – gotisk-piktiske – fortellinger om Hardyknute (=Harthacanute eller Knut den harde av Danmark) ble påstått diktet i 1719 av en Lady Wardlaw av Pitreavie. Pinkerton hadde planlagt en fortsettelse av dette episke verket, men da han ble avslørt av Joseph Ritson ga han opp forfalskeriet.
Ironisk nok viste det seg at de utrolig populære «keltiske» diktene som James MacPherson hadde «oppdaget» også var falske, og skrevet av ham selv.
Eksentrisk
John Pinkertons arbeid blir i dag sett på som rent falskneri, selv om man forsøker å overse rasismen i teoriene om den germanske rasens overlegenhet. Hans personlige brevveksling med akademiske personligheter er karakterisert av usikkerhet, sladder, mobbing og ekstrem ondskapsfullhet. Hugh Trevor-Roper, en moderne historiker som har forsøkt å sympatisere med i det minste «ånden» i hans verker, kaller ham «eksentrisk». Andre historikere har antydet at han led av en lettere sinnssykdom. Hans tvilsomme verker har uten tvil skadet hans omdømme i ettertid såpass mye at de av hans verker som er av en viss verdi er blitt underkjent.
Til tross for dette er Pinkerton fortsatt en viktig figur innenfor britisk historie om antikvarisme. Han giftet seg i 1793 med frøken Burgess av Odiham, Hants, søster til biskopen av Salisbury, men ekteskapet var ikke vellykket, og de ble skilt kort tid etter. I sine siste år oppholdt han seg nesten utelukkende i Paris hvor han døde i 1826. Beskrivelsen av ham i William Andersons The Scottish Nation (1862) var av en svært liten og svært tynn gammel mann med et smalt, skarpt og gult ansikt, sterkt arret av kopper, som brukte briller med grønt glass.
Steven Van Zandt
Steven Van Zandt (født 1950) er en amerikansk musiker, sanger, plateprodusent, radio-DJ, aktivist og skuespiller. Som musiker er han kjent fra Bruce Springsteens E Street Band hvor han spiller gitar og mandolin. Som soloartist er han kjent under navnet Little Steven. Som skuespiller er han mest kjent fra tv-seriene Sopranos (1999–2007) og Lilyhammer (2012–2014).
Biografi
Van Zandt, italiensk-amerikaner, er egentlig født som Steven Lento i Winthrop i Massachusetts. Hans mor giftet seg imidlertid på nytt, og han tok etternavnet til sin adoptivfar. Familien flyttet til New Jersey da han var syv år gammel.
Van Zandt var med i flere av Bruce Springsteens tidlige band tidlig på 1970-tallet. Fra 1975 til 1984 var han medlem av Springsteens E Street Band. I 1982 dannet han 12-mannsbandet Little Steven and the Disciples of Soul, hvis debutalbum Men Without Women (1982) var preget av hans sans for soul, R&B og Phil Spector-lyd. I 1985 organiserte han Artists United Against Apartheid og skrev singlen Sun City. Han ble atter medlem av E Street Band da de ble gjenforent i 1999.
Van Zandt har siden 2002 ledet radioprogrammet Little Steven's Underground Garage. Det ukentlige rockeshowet har også blitt sendt sendt i Norge på Radio Tango, Radio Norge og NRK P13.
I 1999 fikk Van Zandt overraskende den sentrale rollen som Silvio i tv-serien Sopranos, dette uten at han hadde noe erfaring som skuespiller. Det var seriens skaper, David Chase, som ønsket ham i rollen. I 2012 fikk han rollen som Frank Tagliano og Giovanni «Johnny» Henriksen i Netflix-serien Lilyhammer som ble sendt på NRK1 fra 2012 til 2014.
Steven Van Zandt er gift med skuespilleren Maureen Van Zandt, som også spiller hans kone i Sopranos. Van Zandt eier plateselskapet Wicked Cool Records som har signert en rekke artister og band, inkludert norske band som The Beat Tornados og Cocktail Slippers.
Jeff MacKay
Jeffery Neill MacKay (født 20. oktober 1948 i Dallas i Texas, død 22. august 2008 i Tulsa i Oklahoma  ) var en amerikansk skuespiller. Han spilte Magnums kamerat Mac i fjernsynsserien Magnum, P.I.. Han hadde også gjesteroller i Black Sheep Squadron, JAG, Battlestar Galactica, Airwolf, The Greatest American Hero og Tales of the Gold Monkey. MacKay døde 22. august 2008 av leverkomplikasjoner.
Rødbergveien
Rødbergveien finnes flere steder:
SJO
SJO kan referere til:
"Frank"A
"Frank"A er et musikkalbum utgitt av Frank Aleksandersen i 1982.
Michigan State University
Michigan State University (MSU) er et offentlig universitet i byen East Lansing i den amerikanske delstaten Michigan. Det tilhører gruppen av offentlige, høykvalitets-universiteter med meget høy akademisk standard – den såkalte Public Ivy-gruppen.
Historie
MSU oppsto som en landbrukshøyskole i 1855. Skolen ble snart et forbilde for lignende skoler over hele landet, spesielt etter Abraham Lincolns Morrill Act i 1862 hvor lærestedet ble land-grant-college.
Den første kvinnelige student ble tatt opp i 1870. Det var ikke før i 1899 at MSU fikk sin første afroamerikanske student.
I 1955 skiftet skolen navn fra Michigan Agricultural College til Michigan State University of Agriculture and Applied Science. Fra 1964 har universitetet hatt sitt nåværende navn.
MSU i dag
I 2006 hadde MSU 45 520 studenter, hvorav 9 500 er på masternivå. 89% av studentene kom fra Michigan. Lokale studenter som er folkeregistrert i Michigan betalte US$ 8 843 i skolepenger i 2006. Michigan State University hadde 2 910 vitenskapelig ansatte, og 6000 teknisk- og administrativt ansatte samme år.
Det finnes 200 studieprogrammer på MSU. MSU er spesielt kjent for landbruksutdannelse, fysikk, pedagogikk og økonomi.
MSU har USAs største utenlandsprogram, med til enhver tid 2 500 MSU-studenter som utvekslingsstudenter i over 60 land i hele verden.
Bibliotekene ved MSU er blant de største i USA, med samlet 4 830 861 titler i 2006.
Idrett
MSUs idrettslag er Michigan State Spartans, som deltar i øverste nivå i National Collegiate Athletic Association. Maskotten til laget er en spartansk kriger kalt «Sparty». Spartans' erkerivaler er University of Michigan Wolverines.
Den mest populære idretten ved MSU er amerikansk fotball. Spartans har vunnet Rose Bowl tre ganger, i 1954, 1956 og 1988. Hjemmekampene spilles på Spartans Stadium, et stadion med en kapasitet på 75 000.
Basketball er også en stor idrett ved MSU. Spartans har vunnet det nasjonale mesterskapet to ganger, først i 1979 med legenden Magic Johnson på laget, og senest i 2000.
Bebe Neuwirth
Beatrice «Bebe» Neuwirth (født 31. desember 1958) er en amerikansk Emmy- og Tony-belønnet skuespiller, danser og sanger.
Michele De Falco
Michele De Falco (ca. 1688 – etter 1732) var en italiensk operakomponist kjent for en rekke buffaoperaer på napolitansk dialekt.
Pohlprosessen
Pohlprosessen (offisielt Amerikas forente stater mot Oswald Pohl, et al., også kjent som WVHA-prosessen) var den fjerde av de tolv rettssakene som ble ført av et amerikansk militærtribunal under Nürnbergprosessene og pågikk i årene 1947–1948. Den ble ført på samme sted som den internasjonale Nürnbergprosessen, men i Pohlprosessen hadde domstolen kun amerikanske medlemmer.
Bakgrunn
Oswald Pohl og 17 andre offiserer fra Schutzstaffel (SS) som hadde arbeidet for Wirtschafts- und Verwaltungshauptamt, SS' økonomiske og administrative hovedkontor, ble stilt for retten tiltalt for krigsforbrytelser og forbrytelser mot menneskeheten før og under andre verdenskrig. Hovedanklagepunktet var deres deltagelse i administrasjonen av konsentrasjonsleirene, inkludert utrydningsleirene. Kontoret var også ansvarlig for innkjøp til Waffen-SS og fra 1942 administrasjonen av SS Totenkopf-divisjonene.
Saken ble ført for Militærtribunal II, med dommerne Robert M. Toms (rettens president), Fitzroy Donald Philips og Michael A. Musmanno, med John J. Speight som reservedommer. Aktoratet ble ledet av Telford Taylor, mens James M. McHaney og Jack W. Robbins presenterte aktoratets sak.
Tiltalebeslutningen ble tatt ut 13. januar 1947, og saken ble ført fra 8. april til 3. november 1947.
Tre av de tiltalte ble frikjent. Av de dømte ble fire ilagt dødsstraff mens de andre fikk fengselsstraffer på fra 10 år til livstid.
På dommernes oppfordring ble tribunalet samlet igjen 14. juli 1948 for å vurdere ytterligere fremkomne bevis som ble lagt frem av forsvarerne. Nye dommer ble gitt 11. august 1948. De fleste fikk bekreftet sine opprinnelige dommer, men noen av fengselsstraffene ble kortet ned og dødsdommen mot Georg Lörner ble omgjort til livstids fengsel.
Tiltalen
Tiltalen hadde fire punkter:
Det siste punktet baserte seg på kjennelsen om at SS var en kriminell organisasjon som ble gitt av Det internasjonale militærtribunalet under Nürnbergprosessen.
Alle de tiltalte ble tiltalt under samtlige punkter, med unntak av Hans Hohberg som ikke var medlem av SS og dermed ikke ble tiltalt under punkt 4. Tribunalet kom til at det ikke hadde jurisdiksjon til å dømme i punkt 1, og samtlige ble frikjent for dette punktet.
De tiltalte
Tre av de tiltalte (Vogt, Scheide og Klein) ble frikjent. Alle de dømte unntatt Hans Hohberg ble funnet skyldige etter punkt 2, 3 og 4. Hohberg var ikke tiltalt under punkt 4, men ble funnet skyldig etter punkt 2 og 3. De som ble dømt til fengselsstraffer fikk omgjort straffen til et kortere antall år i 1951.
Richard Glücks, som var leder for Amt D Konzentrationslagerwesen i WVHA, avdelingen som hadde hovedansvaret for konsentrasjonsleirene, kunne ikke stilles for retten ettersom han begikk selvmord på marinesykehuset i Flensburg den 10. mai 1945. Hadde man klart å forhindre selvmordet ville han blitt stilt for retten i den britiske okkupasjonssonen, og ikke sammen med de andre fra WVHA som var pågrepet i den amerikanske sonen.
Yunlonghe vannkraftverk
Yunlonghe vannkraftverk er en gruppe demninger hvorav en med vannkraftverk i prefekturet Enshi i Hubei-provinsen i det sentrale Kina, anlagt i elva Yunlong He (sideelv til Chang Jiang). Effekten er ca 40 MW.
Yunlonghe III er en enkel betong buedam av typen RCC. Dammen er 135 meter høy og 119 meter lang.
Elverum
Elverum er en kommune i Østerdalen i Innlandet. Elverum grenser mot kommunene Åmot i nord, Trysil i nordøst, Våler i sør og Løten i vest.
Silda (Loppa)
Silda (nordsamisk: Sildi) er ei ubebodd øy i Loppa kommune i Troms og Finnmark. Øya ligger mellom Bergsfjorden og Sandlandsfjorden. Den har et areal på 43,18 km².
Elverum
Elverum kommune dekker 1229 km² og store deler av dette er dekket av skog.